Anne Grete Holmsgaard (SF), 2006-04-20:
Det er jo sådan, at det, hr. Rune Lund kalder at være et parti med en slatten holdning, kalder jeg at være et sagligt arbejdende parti, som faktisk foretrækker at sætte sig grundigt ind i de her ting, i dette tilfælde det nye udkast til servicedirektiv, inden det tager endelig stilling til, hvad det vil gøre.
Det er så et af de områder, som vi, Enhedslisten og SF, adskiller os fra hinanden på, og det er jo, som det er.
Jeg mener faktisk, at det her er et klart eksempel på, at der er forskel på at sætte sig ud på bænken og se ind på spillet og at stå derude og råbe højt og ikke gå ind og blande sig i spillet.
Jeg mener faktisk, at de alliancer, der nu har været indgået, både af kristendemokrater og af liberale og også af socialistgruppen i EU, faktisk har betydet, at vi står med et meget, meget bedre resultat i dag, som vi kan arbejde videre med.
Jeg må nok sige, at når jeg hører hr. Rune Lunds kommentar om, at det her er en trussel for velfærds- og uddannelsessystemet, at det er en trussel for Danmark i det hele taget, så må det indre marked jo være en lige så stor trussel.
Det må jo være ræsonnementet, når der er andre, der opererer og handler med varer frem og tilbage.
Jeg må sige, at set fra min stol synes jeg, at det her jo har udviklet sig i en meget, meget positiv retning, og som det ligger nu, kan man da håbe, at det er over den læst man kan arbejde videre, når sagen kommer på i Ministerrådet.
Jeg blev spurgt helt konkret om det.
Det bliver præsenteret i morgen i Graz i Østrig, og jeg har jo selvfølgelig tænkt mig at tage derned i morgen tidlig, når Kommissionens forslag bliver præsenteret.
Og det sker, som jeg nævnte, sidst i maj måned.
Nu skal vi jo igennem den procedure, som også fru Anne Grete Holmsgaard er inde på.
Vi har en høring, og så må vi simpelt hen grave ned i de elementer, hvor vi mener det er nødvendigt at få noget mere klarhed.
Men det med at sige, at det hele er én stor tågebanke, er simpelt hen helt ude over kanten.
Jeg har selv nævnt, at forbrugerområdet og dyrevelfærd bl.a. er nogle af de ting, som vi jo er i gang med at arbejde os igennem.
Så blev jeg spurgt, om ministeren kan give en garanti.
Jeg skal hilse og sige, at der nogle, der før har givet garantier her i Folketinget.
Jeg tror, at vi er der, hvor fru Anne Grete Holmsgaard også er, nemlig at vi nu skal passe på med at stå her og være meget, meget skråsikre på alle måder på et tidspunkt, hvor vi ikke er længere i forløbet.
Når det er sagt, er jeg selvfølgelig klar til at give de ting, der har været nævnt her i dag, en velvillig behandling under den udvalgsbehandling, der skal være sammen med partierne.
Men alt i alt mener jeg faktisk, at vi er nået et rigtig godt stykke, når vi tænker på, hvad det var, vi opererede med, da vi startede.
Vi har diskuteret det her onsdag efter onsdag, masser af spørgsmål er blevet stillet.
Nu er vi begyndt at få lidt klarhed over, hvad det nye direktiv, det nye princip, er.
Hr. Rune Lund kaldte det nye princip for oprindelseslandsprincip light.
Det er der ikke noget, der hedder.
Det her er frihed til at levere nogle ydelser.
Når vi ser tilbage på de muligheder, som også danske virksomheder har, med miljøteknologi og lignende, så synes jeg, at det her er udviklende for Danmark på en række områder.
Det her kan faktisk skabe vækst og arbejdspladser, så der er råd til velfærd i Danmark.